शहर के दारापुर गांव के निकट हाइवे किनारे किसानों की महापंचायत को संबोधित करते हुए उक्त उद्गार भारतीय किसान यूनियन के राष्ट्रीय प्रवक्ता राकेश टिकैत ने व्यक्त किए। श्री टिकैत ने पंचायत में हरदोई, अमेठी, फतेहपुर, लखनऊ, इलाहाबाद समेत प्रदेश के कोने कोने से आए करीब 15 हजार किसानों का आभार व्यक्त किया। कहा कि देश से लेकर प्रदेश तक सरकार इन्हीं की है। चुनाव से पहले बड़े बड़े वादे किए गए और किसानों की आय दो गुनी करने को कहा गया लेकिन इसी सरकार में आलू किसान सबसे ज्यादा आत्महत्या कर रहे हैं। किसानों के फसलों के दाम घटे और डीजल 50 रुपये से 65 रुपये तक पहुंच गया।